钦定古今图书集成/明伦汇编/氏族典/第220卷 > 《凌迪知万姓统谱》 > 呙文光
## 钦定古今图书集成/明伦汇编/氏族典/第220卷 > 《凌迪知万姓统谱》 > 呙文光

按《万姓统谱》：“文光，公安人。登嘉靖戊子乡荐，简重雅
饬，好学强记。母成氏有苦节，光善事之，孝养备至。初
授四川巴县令，勤慎慈惠，视民若伤，推鞫以情，几至
无讼。赋役与民期会，不事鞭笞，兴利除害，皆以实心
行之，四民仰其廉平。比入觐，相率绘象私祀。文光素
不乐仕进，恳乞休归，居家二十馀年，绝迹公庭，时或”
困于衣食，有司者为馈粟帛，皆不受。清洁之操，始终
无间。生平学陶，评者谓与潜后先无沗云。所著有《拟
陶诗》。